Imtella' Novembru 26, 2020 - Aġġornata 26 Ta' Novembru, 2020 10:26am Fl-Arġentina, l-awtoritajiet ħabbru 3 ijiem ta' luttu nazzjonali wara li tħabbret il-mewt ta' wieħed mill-akbar plejers li qatt rat id-dinja tal-futbol. Ilbieraħ filgħaxija tħabbret il-mewt ta' Diego Armando Maradona, li ħalla din id-dinja fl-età ta' 60 sena wara attakk f'qalbu. Maradona kien ġie rikoverat u operat f'rasu daqs ftit tal-ġimgħat ilu. Mal-aħbar ta' mewtu eluf ta' persuni ħarġu fit-toroq ta' art twelidu biex ifakkru l-memorja ta' Maradona. Madwar miljun persuna mistennija jżuru lil Maradona li se jkun qed praesente cadavere fil-palazz presidenzjali f'Buenos Aires. L-awtoritajier qalu li se jkunu qegħdin jaħdmu qatigħ biex jiżguraw li l-miżuri ta' mitigazzjoni jkunu qed jinżammu fid-dawl tal-pandemija. Diego Armando Maradona – Il-leġġenda, l-idolu u wieħed mill-aqwa plejers ta' kull żmien